CELEX: C2006/048/17
Language: fi
Date: 2006-02-25 00:00:00
Title: Yhteisöjen tuomioistuimen tuomio, (toinen jaosto)  10 päivänä tammikuuta 2006 , asiassa C-373/04 P, Euroopan yhteisöjen komissio vastaan Mercedes Alvarez Moreno (Valitus — Henkilöstö — Ylimääräinen toimihenkilö — Konferenssitulkki — Kanne — Henkilöstösääntöjen 90 artiklan 1 kohdan mukainen vaatimus — Asianomaiselle vastaisen päätöksen käsite)

25.2.2006   
            
            
               FI
            
            
               Euroopan unionin virallinen lehti
            
            
               C 48/9
            
         
      YHTEISÖJEN TUOMIOISTUIMEN TUOMIO,
   (toinen jaosto)
   10 päivänä tammikuuta 2006,
   asiassa C-373/04 P, Euroopan yhteisöjen komissio vastaan Mercedes Alvarez Moreno (1)
   
   (Valitus - Henkilöstö - Ylimääräinen toimihenkilö - Konferenssitulkki - Kanne - Henkilöstösääntöjen 90 artiklan 1 kohdan mukainen vaatimus - Asianomaiselle vastaisen päätöksen käsite)
   (2006/C 48/17)
   Oikeudenkäyntikieli: ranska
   Asiassa C-373/04 P, jossa on kyse yhteisöjen tuomioistuimen perussäännön 56 artiklan mukaisesta kanteesta, joka on nostettu 27.8.2004, Euroopan yhteisöjen komissio, (asiamiehinään D. Martin ja F. Clotuche-Duvieusart), vastapuolena: Mercedes Alvarez Moreno, kotipaikka Berliini (Saksa), (asianajajat G. Vandersanden ja L. Levi), yhteisöjen tuomioistuin (toinen jaosto), toimien kokoonpanossa: jaoston puheenjohtaja C. W. A. Timmermans sekä tuomarit J. Makarczyk, C. Gulmann, G. Arestis (esittelevä tuomari) ja J. Klučka, julkisasiamies: C. Stix-Hackl, kirjaaja: R. Grass, on antanut 10.1.2006 tuomion, jonka tuomiolauselma on seuraava:
   
               1)
            
            
               Euroopan yhteisöjen ensimmäisen oikeusasteen tuomioistuimen yhdistetyissä asioissa T-153/01 ja T-323/01, Alvarez Moreno vastaan komissio, 10.6.2004 antama tuomio kumotaan siltä osin kuin siinä otetaan tutkittavaksi Walkerin 23.2.2001 päivättyä kirjettä koskeva kumoamiskanne ja velvoitetaan komissio korvaamaan kaikki asiaan T-323/01 liittyvät oikeudenkäyntikulut.
            
         
               2)
            
            
               Asian T-323/01 osalta kumoamiskanne, jossa vaaditaan yhtäältä Walkerin 23.2.2001 päivätyn kirjeen kumoamista ja toisaalta Euroopan yhteisöjen komission 7.9.2001 tekemän sen päätöksen kumoamista, jolla hylättiin Alvarez Morenon valitus, hylätään.
            
         
               3)
            
            
               Molemmat asianosaiset vastaavat tässä oikeusasteessa ja Euroopan yhteisöjen ensimmäisen oikeusasteen tuomioistuimessa käydystä menettelystä aiheutuneista oikeudenkäyntikuluistaan.
            
         
      (1)  EUVL C 251, 9.10.2004 .